da vi da de en en de de da da da da da da id en de da en da da da da da da da en da en en en fr en en nb cs da da en da en nb en en en en da da da da da da da en sv en en sv nb da de en fr da da en da da en fi da da da de nl da en
H1: Sejr i Rungsted i sæsonpremieren - Hafnia Floorball Club
Kirk - 17. september 2017
I det højintense, tætte opgør overvandt Hafnia en svær start og to skader og kunne til slut sætte 3 point ind på kontoen.
Det var på forhånd ganske uvist, hvor Hafnia befandt sig form- og niveaumæssigt efter en ganske kort optakt til sæsonen uden træningskampe og med afklapsningen mod DM-vinderne fra Benløse som eneste kamptræning.
Selvom Hafnia var ramt af forholdsvis mange afbud, løftede sene klarmeldinger fra Helgstrand og Nørhave truppen. Førstnævnte gjorde comeback i Hafnia-trøjen, men holdt desværre kun to skift grundet en muskelskade, og så var udeholdet allerede decimeret fra start – 9 markspillere mod de oranges 3 kæder med langt yngre ben. Hjemmeholdet fik yderligere medgang, da den spillende træner, Christian Sonne, forholdsvis hurtigt bragt de ambitiøse nordsjællændere foran.
Sidst Hafnia besøgte Hørsholmhallen, vendte de orange kampen på hovedet i sidste periode og tog sejren i overtid. En smule trætte og decimerede skulle Hafnia forsøge at undgå en “da capo”. Perioden forblev imidlertid meget lige, og selvom hjemmeholdet var mest på bolden i jagten på point, gav det åbninger i den anden ende. Ingen af holdene formåede dog at tage vare på chancerne. RHFK fik reduceret en enkelt gang, men Hafnias overtalsspil afgjorde kampen, da et selvmål blev fremprovokeret efter kun 5 sekunders overtalsspil lidt over midtvejs i perioden. Målet punkterede energien hos de orange, og de formåede først at lægge pres på Hafnia mod kampens afslutning, da Jeppe fik en udvisning, hvorefter RHFK trak målmanden og satsede 6 mod 4. Yderligere scoringer udeblev trods stolpeskud og behov for flere fine aktioner fra Møller på kassen.
NB. Kampen blev optaget af hjemmeholdet med henblik på livestreaming, men da der til dels gik koks i streamingen, vil kampen efter det oplyste blive lagt på YouTube snarest, hvis man vil se eller gense den underholdende kamp.
Rungsted-Hørsholm FK – Hafnia FC 5-7 (1-2, 3-4, 1-1)
1. 04:57 1-0 Christian Sonne (Valdemar Jarløv)
1. 10:33 U2 Kristian Kirk, Hafnia
1. 18:37 1-1 Jeppe V. Trier (Kristian Kirk)
1. 19:55 1-2 Thomas Hviid (Thomas Hvims)
2. 01:17 2-2 Jeppe Burchard (Christian Sonne)
2. 05:27 2-3 Jeppe V. Trier (Peter Steen Jensen)
2. 06:13 3-3 Christian Sonne (Jeppe Burchard)
2. 10:27 3-4 Thomas Hvims (Thomas Hviid)
2. 11:40 4-4 Patrick Kisbye (uass.)
2. 13:31 4-5 Jeppe V. Trier (Kristian Nørhave)
2. 19:45 U2 Dennis Hørringsen, RHFK
2. 19:59 4-6 Jesper Jakobsen (Thomas Hvims) PP
3. 07:20 5-6 Jeppe Burchard (Dennis Hørringsen)
3. 11:46 U2 Nikolaj Hommel, RHFK
3. 11:51 5-7 Selvmål (Peter Gormsen) PP
3. 15:24 Timeout, RHFK
3. 17:52 U2 Jeppe V. Trier, Hafnia
3. 17:52 Timeout, Hafnia
Jesper Jakobsen (knebent foran Jeppe)
OPDATERET STATISTIK: Sæsonen 2017/18
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club